##### C:\Users\Usuario\Downloads\semana_santa_pascua_2019 (3).jpgMISA CON NENOS

##### 14 de abril de 2019

##### Semana Santa-C-Domingo de Ramos

**LUCAS 19,28-40: “*Bendito o que vén no nome do Señor”*.**

**Mensaxe: Celebra a SEMANA SANTA:**

**Os que morren na Cruz RESUCITARÁN.**

**1. ACOLLIDA**

Irmáns e irmás: O Domingo de Ramos é a porta de entrada da Semana Santa. Para algúns é a saída de vacacións, para outros é a entrada en desfiles e procesións. Nós creemos en Xesús e neste domingo de festa celebramos, ao termo da súa vida, a súa entrada en Xerusalén, onde morrerá nunha cruz. Nós, agradecidos pola súa entrega e convencidos de que a súa morte é fonte de vida para sempre, o aclamamos gozosos como fixeron aqueles nenos que saíron a recibilo en Xerusalén cos seus ramos e palmas. Unámonos a Cristo nesta semana de Paixón porque os que morre na cruz con Cristo resucitarán.
 *(Saímos todos cos ramos, diante a cruz abrindo a procesión-manifestación e un panel que poña “Bendito o que vén no nome do Señor”. Poderíanse levar tamén pequenas pancartas con frases como “querémoste Xesús”, “Hosanna”, “Bendito”, “Es o noso Rei”…)*

##### *- O Señor Xesús, que se entrega ata a morte para darnos vida, sexa con todos vós.*

**2. BENDICIÓN DE RAMOS**

**MONICIÓN:** Comezamos esta celebración, bendicindo as palmas e os ramos para conmemorar a Entrada Triunfal de Xesús en Xerusalén. Con ramos e palmas, con cánticos e aclamacións, queremos expresar a nosa actitude de fe, conversión e adhesión a Xesucristo. **Agora bendicimos as palmas e os ramos**.

**BENDICIÓN DOS RAMOS:**

 **Oremos.** *Deus e Señor noso,* ***bendice + estes ramos****, e, a cantos imos acompañar a Cristo aclamándoo con cantos; concédenos entrar na Xerusalén do ceo guiados por El. Que vive e reina por sempre, eternamente.* ***(Aspérxense con auga bendita os ramos, mentres se canta).***

**3. PERDÓN** *(Para as misas sen bendición de Ramos nin procesión)*
-Ti, que te puxeches á beira dos abatidos e caídos. Señor, ten piedade de nós.

-Ti, Deus solidario ata dar a túa vida para darnos Vida. Cristo, ten piedade de nós.

-Ti, Deus humilde e sinxelo, que perdoas e salvas a todos. Señor, ten piedade de nós.)

**4. MONICIÓN ÁS LECTURAS**

**LECTURAS:** As lecturas deste domingo de Ramos descóbrennos a un Deus envorcado cara á humanidade. Un Deus que camiña á beira dos abatidos e anímaos coa súa palabra. Un Deus que en Xesús se humilla, se baleira, faise “nada” para salvarnos. Un Deus que entrega a vida nunha cruz. Todo por amor.

**PAIXÓN DO NOSO SEÑOR XESUCRISTO SEGUNDO SAN LUCAS** 23, 1-49 (CCE-Breve):

**MONICIÓN: A Paixón de Lucas destaca a misericordia de Deus e o sufrimento de Xesús:** fala da agonía (Xesús súa sangue), as burlas, Xesús ten palabras de perdón para os verdugos e para o bo ladrón. Dicía san Tomé de Aquino, home sabio e lector incansable**: “aprendín máis orando ante o crucifixo que de todos os libros”.** Prestemos agora atención a esta historia de paixón, de misericordia, dese Deus que para salvarnos, dá a súa vida por ti e por min.

**5. PETICIÓNS**

*Oramos ao Pai, neste comezo da Semana máis grande que o mundo puido vivir: a entrega dun home que deu a súa vida para salvar a toda a humanidade.*

***R. - Pola paixón do teu Fillo, escóitanos.***

1.- **Pola Igrexa,** para que se entregue día a día, sen medida pola salvación do mundo. **Oremos.**

2.- **Por todos os que sofren;** para que achegándose á cruz de Cristo, atopen alivio e saída á súa dor. **Oremos.**

3.- **Polas familias** que non atopan a paz; para que ao ver o amor de Cristo entregado, descubran que o amor supón renuncia e entrega. **Oremos.**

4.- **Polos que estamos aquí reunidos;** para que vivamos esta Semana Santa en profundidade contemplando a Cristo cos ollos do corazón. **Oremos.**

5.- **Por nós,** para que participemos estes días nas celebracións litúrxicas con devoción, acompañando a Xesús na súa morte. **Oremos.**

*Pai, pon na nosa alma sentimentos de misericordia para percorrer, cada un, o noso camiño de salvación xunto ao Señor*.



**5. OFRENDAS RAMOS**

**RAMOS:** Ofrecemos os ramos que levamos na procesión cos que queremos dicirlle a Xesús que nós tamén cremos nel e aceptámolo nos nosos corazón como o Mesías salvador. E apoiándoo, axitamos os nosos ramos dicindo GRAZAS POLO TEU AMOR!

**DOUS MADEIROS:** Representando a sorte que lle espera a Xesús, nesta semana de Paixón, queremos traer ata o altar estes dous anacos de madeira: que, entre todos, completemos o que falta á cruz do Señor para que, a súa morte, sexa salvación para todos.

**PAN E VIÑO:** Finalmente, co pan e o viño, damos grazas ao Señor porque, en Xoves Santo, quedarase para sempre connosco no altar.

**OFRENDAS** **XOVES SANTO**:

**PAN E XERRA:** Con este gran pan e esta xerra queremos simbolizar o que ti nos deixas neste día: A EUCARISTIA. Simboliza o traballo de tantos homes e mulleres que loitan por vivir, o esforzo de todos os nosos pais que se esforzan por sacarnos adiante. Que nunca, Señor, se rompa a unidade das nosas familias, a unidade de nós contigo.

**BANDEXA DE MEDICINAS:** Con esta bandexa de medicinas, vendas e vitaminas, queremos expresar o que hoxe estamos celebrando e ti nos pides: a axuda aos demais. Que nunca nos cansemos de servir, de buscar os modos e os xeitos para estar cerca do que sofre.

**COLECTA DE CÁRITAS:** Ademais, e neste día do amor fraterno, levamos ata o teu altar a colecta que realizamos nesta Eucaristía. Con ela queremos ser solidarios cos que menos teñen.

**PAN E VIÑO:** Finalmente, Señor, se algo non pode faltar en Xoves Santo, é o Pan e o Viño: levámolos para que Ti, Señor, os bendigas, os fagas teus e pola forza do Espírito Santo, nunca nos falten no altar. Só entón, Xesús, saberemos que estás presente neles.

**6. VÍDEOS: Semana Santa-RAMOS-C**

-Lucas 19,21-40, entrada triunfal, película: <https://www.youtube.com/watch?v=sowoG2QxE6I>

-Lucas 19,21-40, Ramos, narración: <https://www.youtube.com/watch?v=coTL3JLssPY>

-Lucas 19,21-40, entrada en Xerusalén, película: <https://www.youtube.com/watch?v=cavNysmUU4Y>

-Entrada en Xerusalén 1: <https://www.youtube.com/watch?v=VRLQrxXRb1s>

-Entrada en Xerusalén 2. <https://www.youtube.com/watch?v=MhvoC1HIptA>

-Pasiño Pasiño, reflexión: <https://www.youtube.com/watch?v=MmWrbPY-3pA&feature=em-subs_digest>

-No lombo dun burriño, reflexión: [http://www.verbodivino.es/web/vid2/año%202019/A%20lomos%20de%20un%20burro.mp4](http://www.verbodivino.es/web/vid2/a%C3%B1o%202019/A%20lomos%20de%20un%20burro.mp4)

 -Semana Santa Fragmento Película A Historia de Xesús para nenos: <https://www.youtube.com/watch?v=HcFx8ISk0Vc>

-Paixón do Señor segundo S. Lucas, película: <https://www.youtube.com/watch?v=QL6x8b_VbKg>

-Hosanna, Hosanna - Javier Brú, canción | Domingo de Ramos: <https://www.youtube.com/watch?v=-PSfDmBWTqk>

-Semana Santa, debuxos: <https://www.youtube.com/watch?v=1rNWs28sd9c>

-O Viacrucis dos nenos: <https://www.youtube.com/watch?v=XlmR7wbP5OE>

-A Ultima Cea, a Crucifixión e a Resurrección, película completa: <https://www.youtube.com/watch?v=QposPcbPHAI> 46.37 minutos

-A historia da Semana Santa, O Novo Comezo, debuxos (hai varias partes): <https://www.youtube.com/watch?v=18F3JdkDbL0>

-Por que vivir intensamente esta Semana Santa? <https://www.youtube.com/watch?v=yo6iyp3Ji6g>

-A historia da Pascua: <https://www.youtube.com/watch?v=5wH_K1bUERY>

 -Xestos de amor, reflexión Xoves Santo: <https://www.youtube.com/watch?v=N5ic-W52Xrg&list=UUUpxM9aeGr1dAVvlSX9VFdQ>

-Ata o extremo, reflexión Xoves Santo: <https://www.youtube.com/watch?v=cL95QInNFyI>

-Só un home?, reflexión Venres Santo: <https://www.youtube.com/watch?v=uQF-INRFqCM&list=UUUpxM9aeGr1dAVvlSX9VFdQ>

-Viu e creu, reflexión Vixilia Pascual: <https://www.youtube.com/watch?v=iEueuMO2QyE>

**7. SUXESTIÓNS:**

-Debemos ser capaces de **formularnos unha semana** (esta que é santa ou outra) para que sexa santa por vivila con aquelas persoas que son presenza de Xesús crucificado no noso mundo.

-**A Paixón de Lucas** podemos lela entre varios personaxes, o tradicional: Cronista-Senado-Xesús… Ou outra como: Narrador-Pobo-Pilato-Xesús-Mal ladrón-Bo ladrón-Soldados- Centurión. Tamén se podería acompañar de fotografías da película de “Xesús de Nazaré” ou outras proxeccións na pantalla.

-Preparade algún **Viacrucis con nenos.**

-Por que non unha celebración da **Hora Santa con mozos e mozas** onde con xestos, cancións, participen e manifesten o seu amor a Xesús que dá a súa vida pola miña e por ti, pero queda connosco para sempre no sagrario.

-Outro detalle que podemos preparar é o lavatorio de pés de Xoves Santo onde participen diferentes persoas da comunidade de diferentes grupos e de distintas idades, preferentemente 12 persoas.

-Insistir na importancia da celebración da Vixilia Pascua, con aire festivo, resaltando o lume, a auga, a luz, a Palabra. Pódese terminar a celebración cun pequeno ágape, compartindo a alegría do Resucitado.